Kiviõli raudteejaam

Kiviõli raudteejaam on raudteejaam Ida-Virumaal Kiviõlis.

Läbi Kiviõli kulgeb laiarööpmeline Tallinna–Narva raudtee, mis avati 1870. aastal. Jaamas võib toimuda ka kaupade rongidele ning neilt maha laadimine.

Perroonid
Kiviõli raudteejaamas asus kuni 2014. aasta alguseni üks madal rööbasteedevaheline perroon pikkusega 410 m.FOTO: Kiviõli raudteejaam aastal 1997

2014. aastal valmis raudteejaamast paarsada meetrit Narva pool uus täispikk 550 mm kõrgune ooteplatvorm.AS Eesti Raudtee raudteerajatistel teostatavad operatsioonid

Ajalugu
Kiviõli raudteejaam rajati raudteepeatusena 1920. aastatel. Raudteejaam kujunes sellest esimeste aastakümnete jooksul seoses tööstuse arenemisega.
Raudteejaama areng oli seotud eeskätt õlitehase ja kaevanduse vajadustega, millele vastavalt muutus ajaga ka jaama konfiguratsioon. 

20. sajandi esimesel poolel asus Kiviõli ja sellele järgneva Püssi jaama vahel veel ka Küttejõu raudteejaam.

1980. aastatel rakendati jaamas elektritsentralisatsioon ning rajati silikaattellistest elektritsentralisatsioonipost. KIVIÕLI | Eesti Raudteeajaloo Selts

Raudteejaamast hargneb ka harutee, mis siirdub ümberkaudsetesse tööstusettevõtetesse (näiteks Kiviõli Keemiatööstusesse).

Jaamahoone
pisi|vasakul|Hendrik Otlooti projekti järgi valminud Kiviõli jaamahoone (1938)
pisi|Kiviõli raudteejaam, paremal ajutine ooteplatvorm (2014)
Esimene, krohvitud seintega puidust jaamahoone valmis koos raudteepeatusega. 1939. aastal hoone lammutati.Kiviõli raudteejaam 1933.a; Raudteed Eestis 

1937. aasta lõpul hakati ehitama uut jaamahoonet, mis paiknes senisest umbes üks kilomeeter Rakvere poole. 
Silikaattellistest kahekorruseline ja 54 m pikkune hoone valmis 1938. aastal Hendrik Otlooti projekti järgi ning avati sama aasta 23. detsembril. Hoone ehitati kokku kaubaaidaga.
Hoones oli kokku 8 korterit ja postkontor telefonikeskjaamaga. 

Koos uue jaamahoone ehitusega alustati ka jaama raudteede laiendamist, ehitati viis uut haruteed. Arved Duvin. Lugusid raudteedest Eestimaal. Lk 91

Piletimüük Kiviõlist lõpetati 1998. aasta sügisel.Argo Soolep. "Eesti Raudtee lõpetab Rakveres ja Kiviõlis rongipiletite müügi"; Põhjarannik, 02.07.1998

Jaamahoone suleti 1990. aastate lõpus ja lammutati 2001. aastal.Külli Kriis. "Rongiootajad lageda taeva all"; Põhjarannik, 25.10.2002FOTO: Kiviõli jaamahoone aastal 2001; Baltic Trains Picture Gallery

Reisirongiliiklus
Kiviõlis peatuvad Elroni reisirongid Stadler FLIRT liinil Tallinn-Narva.

Vaata ka
 Tallinna–Narva raudtee
 Eesti raudteetransport

Viited

Välislingid

 Infot jaama kohta; fotod (vene keeles)

Kategooria:Eesti raudteejaamad